Document ID: /roh_data/filtered/fineweb-2-filterrobots_roh.jsonl.gz/10550

Sco i ha num en la communicaziun èn las pendicularas grischunas cuntentas cun il svilup dal dumber da giasts. La buna situaziun da naiv e da las pistas sco era la buna luna dals consuments hajan procurà per quest svilup positiv. Impurtant per che quai svilup positiv cuntinueschia, saja ussa dentant l'aura durant las vacanzas sco era las fin d'emnas.
Ils emprims dis dal schaner sajan stads dis da record. Silsuenter hajan stemprads e nauschas previsiuns da l’aura, che sajan savens stadas pli negativas che l’aura effectiva, fatg in stritg tras il quint.
Engiadin'Ota augmenta il pli fitg la svieuta
En cumparegliaziun cun l'onn passà han sulettamain las pendicularas da la regiun Tavau Claustra fatg ina pli pitschna svieuta, quai per 0,9%. Cunzunt las pendicularas en l'Engiadin'Ota han augmentà la svieuta per 15.5% e Surselva 11,1% . Questas cifras èn dentant da relativar. En questas regiuns vegn dapi quest onn lavurà cun pretschs dinamics. Uschia èn singulas purschidas dal favrer e mars gia includidas en las cifras dal schaner.
RR novitads 15:00